钦定古今图书集成/明伦汇编/氏族典/第365卷 > 《廖用贤尚友录》 > 岑之敬
## 钦定古今图书集成/明伦汇编/氏族典/第365卷 > 《廖用贤尚友录》 > 岑之敬

按《陈书岑之敬传》，“之敬字思礼，南阳棘阳人也。父善
纡，梁司义郎。之敬擢高第，除太学限内博士，寻为寿
光学士、司义郎，又除武陵王安西府刑狱参军事。太
清元年，表请试吏，除南沙令。侯景之乱，之敬率所部
赴援京师，闻台城陷，乃与众辞诀归乡里。承圣二年，
除晋安王宣惠府中记室参军。太建初，授东宫义省”
学士，累迁南台治书侍御史、征南府谘议参军。之敬
性谦谨，未尝以才学矜物，接引后进，恂恂如也。十一
年，卒。